**ΚΛΑΣΣΙΚΗ ΙΣΠΑΝΙΑ**

**10 ΗΜΕΡΕΣ**

***Βαρκελώνη, Βαλένθια, Γρανάδα, Ρόντα/Λευκά Χωριά/Pueblos Blancos,***

***Σεβίλλη, Κόρδοβα, Τολέδο, Μαδρίτη***

* **Εξασφαλισμένη είσοδος** στο παλάτι της **Alhambra**, το σημαντικότερο αραβικό μνημείο της Ισπανίας!
* **Ξενάγηση στην πόλη της Μαδρίτης και στο Μουσείο Πράδο με επίσημο ελληνόφωνο ξεναγό!**
* **Ξενάγηση στο Τολέδο, την πόλη Μνημείο Παγκόσμιας Πολιτιστικής Κληρονομιάς της Unesco**
* **Εξασφαλισμένη είσοδος στο βασιλικό ανάκτορο της Σεβίλλης, το Αλκάθαρ**
* **Ξενάγηση στην Σεβίλλη με επίσημο ελληνόφωνο ξεναγό!**
* **Δώρο** 3 δείπνα σε μπουφέ
* **Δώρο** η εκδρομή στην **Ρόντα**, ένα από τα λευκά χωριά της Ανδαλουσίας
* **Επίσημος ελληνόφωνος ξεναγός όπου απαιτείται**
* **Εμπειρότατος αρχηγός/συνοδός του γραφείου μας**
* **Απευθείας πτήσεις Αθήνα-Βαρκελώνη & Μαδρίτη-Αθήνα με την ποιότητα και την αξιοπιστία της Aegean Airlines**

## **1η μέρα Αθήνα Βαρκελώνη ,Ξενάγηση**

Συνάντηση στο αεροδρόμιο και πτήση για την πρωτεύουσα της Καταλονίας και την δεύτερη μεγαλύτερη πόλη της Ισπανίας, την **Βαρκελώνη**. Άφιξη, μεταφορά στο ξενοδοχείο και η πρώτη μας περιπατητική ξενάγηση στην καλοσχεδιασμένη αυτή πόλη και το μεγαλύτερο λιμάνι της Μεσογείου, θα ξεκινήσει από το ιστορικό της κέντρο, την γοτθική συνοικία, γνωστή ως **Barrio Gotico**, με τα πανέμορφα πέτρινα σοκάκια και σήμα κατατεθέν της τον εντυπωσιακό Καθεδρικό ναό της Αγίας Ευλαλίας. Θα περπατήσουμε στον εμπορικό δρόμο **Porta del Angel,** όπου μπορείτε να κάνετε τα ψώνια σας. Επιστροφή στο ξενοδοχείο. Το απόγευμα θα περπατήσουμε στην ομορφότερη και ακριβότερη λεωφόρο της Βαρκελώνης, την **Paseo de Gracia**. Θα δούμε τα καλύτερα ξενοδοχεία της πόλης με τα εστιατόριά τους μέχρι 3 αστέρια Michelin, τις ακριβότερες φίρμες ρούχων των διασημότερων οίκων μόδας του κόσμου, αλλά κυρίως θα θαυμάσουμε τα δύο διασημότερα σπίτια του μεγάλου αρχιτέκτονα **Antonio Gaudi**, το **Casa Battlo** και το **Casa Mila**, καθώς και τα σπίτια των καλύτερων αρχιτεκτόνων της εποχής - του Lluis Domenech I Montaner, του Puig I Cadafalch, του Enric Sagnier και πολλών άλλων. Διανυκτέρευση.

## **2η μέρα Βαρκελώνη,Ξενάγηση**

Η πρωινή μας ξενάγηση θα αρχίσει με το αριστούργημά του Antonio Gaudi ,τον επιβλητικό ναό της **Sagrada Familia**, που είναι και το πιο επισκέψιμο μνημείο της Βαρκελώνης. Θα συνεχίσουμε προς το **Ολυμπιακό χωριό**, το **Ολυμπιακό λιμάνι** και την **Barceloneta**, το παλιό ψαροχώρι με τις πανέμορφες παραλίες. Θα περάσουμε από την μεγαλύτερη και εμπορικότερη πλατεία - την **Plaza Cataluna** - και θα φθάσουμε στον πασίγνωστο πεζόδρομο **Las Ramblas**, με την αγορά των λουλουδιών, τους υπαίθριους καλλιτέχνες και ζωγράφους και την αστείρευτη ζωντάνια του. Συνεχίζοντας στην **Ramblas**, θα δούμε την βρύση καναλέτας - να πιείτε νερό για να επιστρέψετε ξανά στην Βαρκελώνη, σύμφωνα με την τοπική παράδοση. Εδώ είναι επίσης το σημείο συνάντησης των οπαδών της πιο επιτυχημένης ομάδας του 21ου αιώνα, της Μπαρτσελόνα. Περπατώντας, θα δούμε την **Plaza Real** και στο τέλος του πεζόδρομου το πελώριο **άγαλμα του Κολόμβου**. Ανηφορίζοντας προς τον λόφο **Montjuik** (λόφο των Εβραίων) θα δούμε το **Ολυμπιακό Στάδιο** με σχεδόν όλες τις εγκαταστάσεις της Ολυμπιάδας του 1992. Η επόμενη στάση μας είναι το **Ισπανικό χωριό**, μια μικρογραφία της Ισπανίας, που κατασκευάστηκε για την παγκόσμια έκθεση του 1929. Επιστροφή στο ξενοδοχείο. Διανυκτέρευση.

**3η μέρα Βαρκελώνη - Βαλένθια**

Σήμερα το πρωί θα αναχωρήσουμε για την πιο τυπική μεσογειακή πόλη της Ισπανίας, την Βαλένθια, την πρωτεύουσα του Λεβάντε, όπως λέγεται στα Ισπανικά η ανατολική πλευρά της χώρας. Άφιξη νωρίς το απόγευμα και τακτοποίηση στο ξενοδοχείο. Διανυκτέρευση.

**4η μέρα : Βαλένθια -Γρανάδα**

Πρωινή πανοραμική περιήγηση της πόλης με την αρχιτεκτονική και πολιτισμική παράδοση των χιλίων χρόνων της ιστορίας της. Στη συνέχεια θα αναχωρήσουμε για το "Ρόδο της Ανδαλουσίας", όπως αποκαλούσαν οι Μαυριτανοί την Γρανάδα. Κτισμένη στους πρόποδες της Σιέρα Νεβάδα και στη διασταύρωση τριών ποταμών, η Γρανάδα μοιάζει να έχει ευλογηθεί από κάποιον θεό λόγω της φυσικής της ομορφιάς. Άφιξη νωρίς το απόγευμα και τακτοποίηση στο ξενοδοχείο. **Δείπνο**. Διανυκτέρευση.

**5η μέρα : Γρανάδα, Ξενάγηση - Ρόντα - Λευκά Χωριά/Pueblos Blancos - Σεβίλλη**

Κατά τη διάρκεια της σημερινής μας ξενάγησης θα δούμε το σημαντικότερο αραβικό μνημείο της Ισπανίας, την **Αλάμπρα**, ένα αριστούργημα ισλαμικής τέχνης του 14ου αιώνα με αφάνταστη λεπτομέρεια στη διακόσμηση, με αραβουργήματα επίκλησης στον Αλλάχ και με πανέμορφα σιντριβάνια. Η ακμή του Σουλτανάτου της Γρανάδας σε όλο της το μεγαλείο. Δίπλα της βρίσκονται οι υπέροχοι **κήποι Χεναραλίφε**, οι "Κήποι του Παραδείσου", με δέντρα, λουλούδια και νερά, που θα μας παρασύρουν σε έναν κόσμο στοχασμού και χαλάρωσης. Στη συνέχεια θα αναχωρήσουμε για την περιοχή των **Pueblos Blancos**. Θα σταματήσουμε στην **Ρόντα**, μία πανέμορφη μεσαιωνική πόλη, κτισμένη πάνω σε ένα εντυπωσιακό φαράγγι, όπου θα απολαύσουμε τη μοναδική θέα, θα δούμε την παλαιότερη αρένα της Ισπανίας, την **Plaza de Toros** και θα περιπλανηθούμε στα στενά δρομάκια που ενέπνευσαν τους ρομαντικούς ποιητές του 19ου αιώνα, αλλά και τον Χέμινγουεϊ στο έργο του "Για ποιον χτυπά η καμπάνα". Συνεχίζουμε για τη **Σεβίλλη**, την πρωτεύουσα της Ανδαλουσίας, την πόλη της όπερας, όπου "έζησαν" η Κάρμεν, ο Δον Ζουάν, ο Κουρέας της Σεβίλλης και ο Φίγκαρο. Στην πόλη που σύμφωνα με την ελληνική μυθολογία ιδρύθηκε από τον Ηρακλή, οι Ρωμαίοι, οι Βησιγότθοι, οι Άραβες και οι Χριστιανοί άφησαν βαθιά σημάδια στην αρχιτεκτονική και την κουλτούρα της. Άφιξη και τακτοποίηση στο ξενοδοχείο. **Δείπνο**. Διανυκτέρευση

**6η μέρα Σεβίλλη,Ξενάγηση**

Κατά τη διάρκεια της σημερινής μας ξενάγησης θα δούμε τις περίφημες **πλατείες Αμερικής και Ισπανίας** και θα επισκεφθούμε το **Αλκαζάρ** (Αλκάθαρ, Alcazar), το Αραβο-χριστιανικό παλάτι του 9ου αιώνα με πανέμορφα πάτιος και χώρους διακοσμημένους με τον μοναδικό αραβικό τρόπο. Δίπλα δεσπόζει ο τεράστιος γοτθικός **Καθεδρικός ναός.** Τον 14ο αιώνα στα θεμέλια του παλιού τζαμιού στήνεται το γοτθικό αυτό θαύμα, που θα αποτελέσει το κέντρο του Καθολικισμού ολόκληρης της Ισπανικής Αυτοκρατορίας. Εδώ βρίσκεται ο **τάφος του Χριστόφορου Κολόμβου και το ύψους 93 μέτρων καμπαναριό-παλιός μιναρές Χιράλδα (Giralda)**, το μόνο τμήμα που σώζεται από το παλιό τζαμί. Στη συνέχεια θα περπατήσουμε στη **συνοικία Santa Cruz** με τα γραφικά σοκάκια, τα μεσαιωνικά κτίρια και τα ανθοστόλιστα μπαλκόνια. Για το βράδυ σας προτείνουμε να παρακολουθήσετε ένα **φλαμένκο** στην πόλη που γεννήθηκε και να αφεθείτε στον γεμάτο πάθος ρυθμό του. **Δείπνο**. Διανυκτέρευση.

## **7η μέρα Σεβίλλη -Κόρδοβα -Μαδρίτη**

Διασχίζοντας σήμερα το πρωί το οροπέδιο της θρυλικής **Manchas,** όπου έκανε τα ανδραγαθήματά του ο Δον Κιχώτης, θα κάνουμε μία στάση σε κάποιο από τα πανέμορφα χωριά της διαδρομής. Μετά τη **Σιέρα Μορένα** θα καταλήξουμε στην πασίγνωστη Κορδούη των Ρωμαίων, την μετέπειτα Κορδούβα των Αράβων, την **Κόρδοβα** των Χριστιανών. Στα χρόνια της ακμής του χαλιφάτου ήταν η πρωτεύουσα των Αράβων της Ισπανίας και την αποκαλούσαν "Μέκκα της Δύσης". Εδώ έζησαν ο Αβερρόης, ο Μωχάμετ Αλ Γκαφέκι, ο Μπεν Μαϊμονίδης και σημαντικότατοι Άραβες λόγιοι, οι οποίοι μετέφρασαν σχεδόν όλα τα αρχαία ελληνικά συγγράμματα σε τοπικές γλώσσες. Στο κέντρο της παλιάς πόλης θα δούμε το περίφημο τζαμί **Mezquita de Cordoba**, ένα μνημείο ασύγκριτης αρχιτεκτονικής και διακόσμησης, που έχει εμβαδόν 12.000 τετραγωνικά μέτρα και είναι στηριγμένο σε ένα δάσος από 850 μαρμαροκολόνες, πολλές τις οποίες φέρουν ελληνιστικά κιονόκρανα τεράστιας ιστορικής αξίας. Συνεχίζουμε για την Μαδρίτη, που από το 1561 είναι πρωτεύουσα της Ισπανίας. Η εντυπωσιακή αυτή πόλη με πληθυσμό 4.000.000 κατοίκων είναι κτισμένη σε υψόμετρο 650 μέτρων και δεσπόζει στο κεντρικό οροπέδιο της Ιβηρικής Χερσονήσου, την Καστίλη. Άφιξη και τακτοποίηση στο ξενοδοχείο. Διανυκτέρευση.

## **8η μέρα Μαδρίτη ,Ξενάγηση**

 Πρωινή ξενάγηση στην σημαντικότερη ίσως Πινακοθήκη του κόσμου, το **Πράδο** (Museo de Prado). Τα περισσότερα από 10.000 έργα της συλλογής του, προσφέρουν ένα μοναδικό ταξίδι στον χρόνο και στο χρώμα. Εδώ θα θαυμάσουμε τα αριστουργήματα των Ελ Γκρέκο, Βελάθκεθ και Γκόγια, που "στέκονται" δίπλα σε άλλους εξ ίσου σημαντικούς ζωγράφους. Στη συνέχεια θα περπατήσουμε στην πιο μποέμ συνοικία του κέντρου της Μαδρίτης, στο περίφημο **Barrio de las Letras**, την γειτονιά των τεχνών, όπου έζησαν και δημιούργησαν πολλοί από τους σπουδαίους ζωγράφους και λογοτέχνες της Ισπανίας, όπως ο Μιγκέλ ντε Θερβάντες Σααβέδρα (Miguel de Cervantes Saavedra), ο Λόπε δε Βέγα (Lope de Vega) και ο Φεδερίκο Γκαρθία Λόρκα (Federico García Lorca). Εδώ χτυπάει η νυχτερινή ζωή της πόλης με **cervecerias** (μπυραρίες), tapas, Jazz clubs κτλ. Η ξενάγησή μας ολοκληρώνεται στην καρδιά της Μαδρίτης των Αψβούργων, το ιστορικό και εμπορικό κέντρο της πόλης. Για το απόγευμα σας προτείνουμε να επισκεφθείτε την αριστοκρατική συνοικία **Μπάριο Ντε Σαλαμάνκα** (Salamanca) με τα κομψά καταστήματα. Απολαύστε τον καφέ σας στην ατμοσφαιρική **Πλάθα Οριέντε** (Plaza Oriente) με θέα το παλάτι, περιπλανηθείτε στα σοκάκια της παλιάς πόλης καταλήγοντας στην κεντρική πλατεία, την **Πλάθα Μαγιόρ** (Plaza Mayor) και δοκιμάστε μια ζεστή σοκολάτα στην φημισμένη **Chocolatería San Ginés**. Διανυκτέρευση.

**9η μέρα Μαδρίτη- Τολέδο-Μαδρίτη**

Σήμερα το πρωί θα αναχωρήσουμε για την πιο ιστορική πόλη της Ισπανίας, το μεσαιωνικό Τολέδο. Ένα φυσικό απόρθητο οχυρό (λόγω του ποταμού Τάγου), που υπάρχει από την εποχή των Ρωμαίων. Η πόλη των τριών πολιτισμών (Άραβες-Εβραίοι-Χριστιανοί) και η πόλη του Δον Κιχώτη και των Caballeros του Θερβάντες. Το διαμάντι στο στέμμα της Ισπανικής αυτοκρατορίας του 15ου και 16ου αιώνα, όπου ο ήλιος δεν έδυε ποτέ. Την πόλη όπου έζησε και μεγαλούργησε ο Ελ Γκρέκο. Ένα μουσείο από μόνο της. Θα περιπλανηθούμε στα στενά δρομάκια της μεσαιωνικής πόλης με την σπουδαία ιστορική, καλλιτεχνική και πολιτιστική κληρονομιά και θα επισκεφθούμε τον **Καθεδρικό ναό**, ένα μοναδικό κτίσμα μεγάλων καλλιτεχνών και μείγμα πολλών αρχιτεκτονικών ρυθμών, όπου θα δούμε αμύθητης αξίας πίνακες του El Greco, όπως το Expolio και την συλλογή των Αποστόλων, καθώς και πίνακες των Tiziano, Rafaello και Caravaggio. Στη συνέχεια, στην εκκλησία του **Santo Tomé** (Αγίου Θωμά), θα θαυμάσουμε το σημαντικότερο και μεγαλύτερο έργο του Γκρέκο "Η Ταφή του Κόμητα Οργκάθ", ένα αριστούργημα που αποτυπώνει όλες τις επιρροές και τεχνοτροπίες του περίφημου Κρητικού ζωγράφου. Κατηφορίζοντας προς την **εβραϊκή συνοικία** θα συναντήσουμε **το σπίτι του Γκρέκο**, όπου έζησε με την γυναίκα του Ιερωνύμη και τον γιο του Γιώργο-Μανώλη. Ακολουθεί επίσκεψη σε ένα **εργοστάσιο με "Damasquinadο"**, της περίφημης Τολεδανικής τέχνης που προέρχεται από την μακρινή Δαμασκό και βασίζεται στην εργασία επάνω σε ατσάλι. Επιστροφή στην Μαδρίτη. Διανυκτέρευση.

## **10η μέρα Μαδρίτη - Αθήνα**

Τελευταία μέρα της εκδρομής μας σήμερα. Μεταφορά στο αεροδρόμιο για την πτήση της επιστροφής προς Αθήνα

## **Σημείωση:** Για την καλύτερη εκτέλεση του προγράμματος η ροή μπορεί να διαφοροποιηθεί χωρίς όμως να παραλειφθεί κάτι.

|  |  |
| --- | --- |
| ΤΙΜΗ ΚΑΤΑ ΑΤΟΜΟ | 24 ΔεκεμβρίουHotel 4\*  |
| ΔΙΚΛΙΝΟ | **1.225€** |
| ΜΟΝΟΚΛΙΝΟ | **1.565€** |
| ΠΑΙΔΙΚΟ | **1.165€** |
| ΦΟΡΟΙ | **185€** |

**ΠΛΑΝΟ ΠΤΗΣΕΩΝ Α**

|  |  |
| --- | --- |
|  | Κλασσική Ισπανία 10 ΗΜΕΡΕΣ AEGEAN : 24 Δεκεμβρίου |
| 24/12 | A3710 | ATH BCN | 08:40-10:55 |
| 02/1 | A3701 | MAD ATH | 13:15-17:50 |

## **Περιλαμβάνονται :**

* Αεροπορικά εισιτήρια οικονομικής θέσης Αθήνα-Βαρκελώνη και Μαδρίτη-Αθήνα με απευθείας πτήσεις της **Aegean Airlines**
* 1 αποσκευή 23 κιλών και 1 προσωπικό αντικείμενο ανά επιβάτη
* Διαμονή σε επιλεγμένα **κεντρικά** ξενοδοχεία 4\* αστέρων
* Πρωινό μπουφέ καθημερινά
* **Δώρο** **3 δείπνα σε μπουφέ** στο σύνολο (2 στη Σεβίλλη και 1 στη Γρανάδα)
* **Δώρο η εκδρομή στην Ρόντα ,** ένα από τα λευκά χωριά της Ανδαλουσίας
* Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα.
* Επίσημος ελληνόφωνος ξεναγός /συνοδός του γραφείου μας
* Ενημερωτικά έντυπα / χάρτες
* Φ.Π.Α.
* Ασφάλεια αστικής ευθύνης

## **Δεν περιλαμβάνονται :**

* Είσοδοι σε μουσεία, μνημεία και λοιπά αξιοθέατα
* Επιπλέον γεύματα, ποτά στα δείπνα.
* Ο δημοτικός φόρος στα ξενοδοχεία
* Φόροι αεροδρομίων, επίναυλοι καυσίμων: **185€**
* **Προαιρετική ΕXTRA ασφάλεια covid για ταξιδιώτες έως 75 ετών : +20 ευρώ**
* Ότι ρητά δεν αναφέρεται στο πρόγραμμα ή αναφέρεται ως προαιρετικό.